A Bizottság 415/2004/EK rendelete
(2004. március 4.)
a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról, valamint a tengeri közlekedés biztonságáról és a hajókról történő szennyezés megelőzéséről szóló rendeletek módosításáról szóló 2099/2002/EK európai parlamenti és tanácsi rendelet módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról, valamint a tengeri közlekedés biztonságáról és a hajókról történő szennyezés megelőzéséről szóló rendeletek módosításáról szóló, 2002. november 5-i 2099/2002/EK európai parlamenti és tanácsi rendeletre [1], és különösen annak 7. cikkére,
mivel:
(1) A 2099/2002/EK rendelet létrehozta a COSS-bizottságot.
(2) A COSS-bizottság feladata, hogy központosítsa a tengeri közlekedés biztonságával, a hajókról történő szennyezés megelőzésével valamint a fedélzeti élet- és munkakörülményekkel kapcsolatos közösségi jogszabályok alapján létrehozott bizottságok feladatait.
(3) A tengeri közlekedés biztonságának területén elfogadott minden új közösségi jogszabálynak rendelkeznie kell a COSS-sal való együttműködésről.
(4) A Közösség tagállamainak kikötőibe érkező és/vagy onnan induló hajókra vonatkozó jelentések alaki követelményeiről szóló, 2002. február 18-i 2002/6/EK európai parlamenti és tanácsi irányelv [2] 6. cikke előírja, hogy a 93/75/EKG tanácsi irányelv [3] 12. cikkének (1) bekezdése szerint létrehozott bizottság támogassa a Bizottságot. E bizottság helyébe a 2099/2002/EK rendelet alapján a COSS lép.
(5) A közösségi hajóforgalomra vonatkozó megfigyelő és információs rendszer létrehozásáról és a 93/75/EGK irányelv hatályon kívül helyezéséről szóló, 2002. június 27-i 2002/59/EK irányelve [4] 28. cikke szerint a Bizottságot egy bizottság támogatja.
(6) A szerves ónvegyületek hajókon történő használatának tilalmáról szóló, 2003. április 14-i 782/2003/EK európai parlamenti és tanácsi rendelet [5] előírja, hogy a Bizottságot a COSS támogatja.
(7) A ro-ro személyhajókra vonatkozó különleges stabilitási követelményekről szóló, 2003. április 14-i 2003/25/EK európai parlamenti és tanácsi irányelv [6] előírja, hogy a Bizottságot a COSS támogatja.
(8) A 2099/2002/EK rendelet 2. cikkének (2) bekezdését annak 7. cikke szerint módosítani kell, hogy tartalmazzon hivatkozást a COSS-t végrehajtási hatáskörrel felruházó közösségi jogi aktusokra, amelyeket e rendelet hatálybalépése után fogadtak el.
(9) Az e rendeletben előírt intézkedések összhangban vannak a tengeri közlekedés biztonságával foglalkozó bizottság véleményével,
ELFOGADTA EZT A RENDELETET:
1. cikk
"p) a Közösség tagállamainak kikötőibe érkező és/vagy onnan induló hajókra vonatkozó jelentések alaki követelményeiről szóló, 2002. február 18-i, 2002/6/EK európai parlamenti és tanácsi irányelv [7];
q) a közösségi hajóforgalomra vonatkozó megfigyelő és információs rendszer létrehozásáról és a 93/75/EGK irányelv hatályon kívül helyezéséről szóló, 2002. június 27-i 2002/59/EK európai parlamenti és tanácsi irányelv [8];
r) a szerves ónvegyületek hajókon történő használatának tilalmáról szóló 2003. április 14-i, 782/2003/EK európai parlamenti és tanácsi rendelet [9];
s) a ro-ro személyhajókra vonatkozó különleges stabilitási követelményekről szóló, 2003. április 14-i, 2003/25/EK európai parlamenti és tanácsi irányelv [10]."
2. cikk
E rendelet az Európai Unió Hivatalos Lapjában való kihirdetésének napján lép hatályba.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. március 5-én.